CELEX: 32006R1578
Language: fi
Date: 2006-10-19 00:00:00
Title: Komission asetus (EY) N:o 1578/2006, annettu 19 päivänä lokakuuta 2006 , tiettyjen tavaroiden luokittelusta yhdistettyyn nimikkeistöön

21.10.2006   
            
            
               FI
            
            
               Euroopan unionin virallinen lehti
            
            
               L 291/3
            
         
      KOMISSION ASETUS (EY) N:o 1578/2006,
   annettu 19 päivänä lokakuuta 2006,
   tiettyjen tavaroiden luokittelusta yhdistettyyn nimikkeistöön
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1), ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan yhteisön erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetyt tavarat luokiteltava sarakkeen 2 CN-koodeihin sarakkeesta 3 ilmenevin perustein.
            
         
               (4)
            
            
               On asianmukaista, että jäsenvaltioiden tulliviranomaisten tavaroiden luokittelusta yhdistettyyn nimikkeistöön antamiin sitoviin tariffitietoihin, jotka eivät ole tällä asetuksella vahvistettujen säännösten mukaisia, voi haltija edelleen vedota yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2), 12 artiklan 6 kohdan mukaisesti kolmen kuukauden ajan.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset.
            
         ON ANTANUT TÄMÄN ASETUKSEN:
   1 artikla
   Liitteenä olevan taulukon 1 sarakkeessa esitetyt tavarat luokitellaan yhdistetyssä nimikkeistössä mainitun taulukon sarakkeen 2 CN-koodeihin.
   2 artikla
   Jäsenvaltioiden tulliviranomaisten antamiin sitoviin tariffitietoihin, jotka eivät ole tässä asetuksessa vahvistettujen säännösten mukaisia, voidaan vedota asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 19 päivänä lokakuuta 2006.
      
         
            Komission puolesta
         
         László KOVÁCS
         
         
            Komission jäsen
         
      
   
   
      (1)  EYVL L 256, 7.9.1987, s. 1. Asetus sellaisena kuin se on viimeksi muutettuna komission asetuksella (EY) N:o 996/2006 (EUVL L 179, 1.7.2006, s. 26).
   
      (2)  EYVL L 302, 19.10.1992, s. 1. Asetus sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 648/2005 (EUVL L 117, 4.5.2005, s. 13).
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Polykarbonaatista valmistettu näppäimistön kuori (mitat: noin 65 × 40 × 1 mm), jossa ei ole sähköä johtavia elementtejä. Tuotteen toisella puolella on muotoon puristettuja näppäimiä ja toisella puolen sähköä johtamattomia kosketusnastoja.
                              Tuotteeseen on painettu näppäimiä, jotka muodostavat aakkosnumeerisen näppäimistön, soittopainikkeet ja muut matkapuhelimelle tyypilliset piirteet.
                           
                        
               
                  8529 90 40
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön, XVI jakson 2 huomautuksen b alakohdan sekä CN-koodien 8529, 8529 90 ja 8529 90 40 nimiketekstien mukaisesti.
                  Näppäimistön rakenteen ja erityisesti näppäinten muodon, sijoituksen, asettelun ja painokuvion vuoksi näppäimistö luokitellaan CN-koodiin 8529 90 40 pelkästään tai pääasiassa nimikkeeseen 8525 kuuluvassa laitteessa käytettävänä osana.
               
            
                  
                              2.
                           
                           
                              Pari ilmatäytteisiä muovirenkaita, joista kummassakin on kaksi ilmakammiota.
                              Ne on tarkoitettu käytettäväksi lasten käsivarsien ympärillä pitämään heidät pinnalla matalassa vedessä.
                              Niiden rakenne ei ole pelastus- tai turvallisuustasoa.
                           
                        
               
                  9506 29 00
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 9506 ja 9506 29 00 nimiketekstien mukaisesti.
                  Tuotteen rakenteesta johtuen sen turvallisuustaso ei ole hengenpelastukseen tarkoitetun turvallisuus- tai pelastusrenkaan tai pelastusliivin luokkaa (valmistusaine).
                  Tuote on enemmän kuin lelu, minkä vuoksi sitä ei voi luokitella nimikkeeseen 9503.
                  Koska tuote on riittävän turvallinen pitämään lapsen vedenpinnan yläpuolella, se voidaan luokitella CN-koodiin 9506 29 00.